**În țara ce se cheamă România**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ar fi să vină iar moș Ion Roată,

La porțile prezentului, să bată

Ar mai găsi românii pregătiți

Să-şi deie mâna, să fie uniți ?

Ori ar privi la Milcovul secat

Cu-n râu de nepăsare-mpreunat ?

La satele pustii, la case goale

Pădurile zdrelite pe la poale...

Unde e armonia mult visată,

Unde sunt holdele de altădată ?

De ce s-au despicat tulpinile de brazi,

De ce în piept, ah, inimă tu nu mai arzi ?

Azi, printre noi bate doar vântul rece

Și dușmanul sporit, potecă-şi face.

Veniți, ca pe câmpia strămoșească

Să învârtim iar hora românească,

Să facem să-nflorească omenia

În țara ce se cheamă România !